राजा की सीबीआई हिरासत दो दिन और बढ़ी  
घोटाले के आरोपी पूर्व टेलीकॉम मंत्री राजा की सीबीआई हिरासत दो दिन और बढ़ गई है। सीबीआई ने अदालत से रिमांड बढ़ाने की मांग की थी।
दिल्ली की एक अदालत ने 2जी स्पेक्ट्रम आवंटन घोटाला मामले में पिछले सप्ताह गिरफ्तार किए गए पूर्व केंद्रीय दूरसंचार मंत्री ए. राजा की केंद्रीय जांच ब्यूरो (सीबीआई) हिरासत की अवधि दो दिन बढ़ा दी है।  राजा की पांच दिन की हिरासत अवधि खत्म होने पर उन्हें पटियाला हाउस कोर्ट में पेश किया गया था। सुनवाई के बाद सीबीआई अदालत के न्यायाधीश ओ. पी. सैनी ने राजा की हिरासत अवधि 10 फरवरी तक के लिए बढ़ा दी। राजा के दो अन्य सहयोगियों सिद्धार्थ बेहुरा और आर. के. चंदोलिया को 14 दिन की न्यायिक हिरासत में भेजा गया है।